## Uredba o ostvarivanju prava iz mirovinskog i invalidskog osiguranja osoba kojima je prestalo svojstvo aktivne vojne osobe u bivšoj JNA do 31. prosinca 1991.

### NN 46/1992 (24.7.1992.), Uredba o ostvarivanju prava iz mirovinskog i invalidskog osiguranja osoba kojima je prestalo svojstvo aktivne vojne osobe u bivšoj JNA do 31. prosinca 1991.

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92) Vlada Republike Hrvatske
na sjednici održanoj 23. srpnja 1992. godine donijela je

## UREDBU

### o ostvarivanju prava iz mirovinskog i invalidskog osiguranja osoba kojima je prestalo svojstvo aktivne vojne osobe u bivšoj JNA do 31. prosinca 1991.

Članak 1.

Osoba kojoj je prestalo svojstvo aktivne vojne osobe u bivšoj JNA do
31. prosinca 1991, a do toga dana nije ostvarila prava iz mirovinskog i
invalidskog osiguranja, može ta prava ostvariti ako ispunjava uvjete za
stjecanje prava iz mirovinskog i invalidskog osiguranja prema odredbama
Zakona o mirovinskom i invalidskom osiguranju vojnih osiguranika ("Narodne
novine", br. 53/91, 73/91 i 18/92) i uz uvjete:

- da ima prebivalište na teritoriju Republike Hrvatske;

- da ima hrvatsko državljanstvo;

- da se stavila na raspolaganje oružanim snagama Republike Hrvatske
do 31. prosinca 1991.; - da protiv nje nadležno tijelo državne vlasti nije
pokrenulo postupak zbog poduzimanja ili pripremanja kažnjivih djela ili
propuštene činidbe propisane u glavi XX. Krivičnog zakona Republike Hrvatške.

Članak 2.

Osobi koja ispunjava uvjete za stjecanje prava iz mirovinskog i invalidskog
osiguranja u smislu članka 1. ove uredbe; pravo pripada i određuje se isplata
akontacije počevši od 1. siječnja 1992.

Članak 3.

Akontacija mirovine određena prema članku 2. ove uredbe isplaćivat će
se u visini 50% od svote mirovine koja bi pripadala za mjesec prosinac
1991., ali najviše do iznosa dvije prosječne plaće u Republici Hrvatskoj
za zadnje tromjesečje. Akontacija mirovine iz stavka 1. ovoga članka ne
može mjesečno iznositi više od svote najviše starosne mirovine određene
prema Zakonu o mirovinskom i invalidskom osiguranju ("Narodne novine",
br. 26/83, 5/86, 2/87, 34/89. 57/89, 40/90 i 9/91 - skračeno: Zakon); ni
manje od granične svote najmanjeg mirovinskog primanja radi određivanja
zaštitnog dodatka uz mirovinu. Osobi iz članka 1. ove uredbe koja nema
dokaze prema kojima se može utvrditi akontaćija mirovine u smislu stavka
1. ovoga članka. odredit će se akontacija mirovine u svoti od 8.770.- HRD
mjesečno. Akontacija drugih novčanih primanja (doplatak za pomoć i njegu
i novčana naknada za tjelesno oštećenje) odredit će se u svoti koja bi
pripadala za mjesec prosinac 1991, ali najviše u svoti koja je pripadala
korisnicima tih prava u Republičkom fondu mirovinskog i invalidskog osiguranja
radnika Hrvatske (u daljnjem tekstu: Republički fond radnika). Usklađivanje
akontacija mirovina i drugih novčanih primanja obavljat će se u skladu
sa Zakonom i općim aktom Republičkog fonda radnika.

Članak 4.

Poslove provedbe ove uredbe obavljat će Republički fond radnika. u postupku
i na način utvrđen Zakonom.

Članak 5.

Sredstva za provedbu ove uredbe osiguravaju se u Republičkom fondu radnika.

Članak 6.

Ova uredba stupa na snagu danom objave u "Narodnim novinama".

Klasa: 140-01/92-01/13

Urbroj : 5030104-92-1

Zagreb, 23. srpnja 1992.

predsjednik

**dr. Franjo Gregurić, v. r.**

Uredba, NN 46/1992-1182